text: I Vingsted fejrede de årets korteste dag som i de gode, ældgamle dage
  20 december 2014 kl. 13.30
  I jernalderlandsbyen i Vingsted ved Vejle festede de i dag i anledning af solhverv, som man gjorde det for 2.000 år siden.
  Jernaldermenneskene i Danmark fejrede ikke jul, men vintersolhverv. De fejrede, at de var kommet til årets korteste dag, og at det nu gik mod lysere tider.
  Vejle-Museerne inviterede i dag alle til at være med til at fejre vintersolhverv i jernalderlandsbyen i Vingsted præcis, som det blev gjort for 2.000 år siden.
  Vore forfædre fejrede, at naturen vågnede af sin dvale, at varmen og lyset vendte tilbage, og livet blev lettere.
  Jan Ibsen, teamleder for børn og ungeteamet på Vejle-Museerne, fortæller her om budskabet bag arrangementet (47 sek.):
  
  